Gemiler

Gemiler () — ataqlı túrk qosıqshıları bolǵan Orhan Atasoy hám Teoman tárepinen atqarılǵan qosıq. Teoman tárepinen orınlanǵan qosıq versiyasınıń klipi Qaraqalpaqstannıń Moynaq rayonında jaylasqan «Kemeler qábristanı»nda súwretke alınǵan. Tiykarınan, rok jónelisinde qosıqlar aytatuǵın Teoman bul klipi arqalı Moynaqtıń jaqın tariyxı hám ekologiyalıq jaǵdayı menen baylanıslı processlerdi ashıp beriwdi maqset etkeni bólek táriyplenip ótiledi.

 Tariyxı 
Orhan Atasoy 1993-jıl orınlaǵan «Gemiler» qosıǵı ushın islengen klipi barlıq dáwirlerdiń eń jaqsı klipi retinde tán alınǵan. Qosıq sózleri Orhan Atasoyǵa tiyisli bolıp, oǵan Erkument Vural kompozitorlıq etken. Klip abıroylı xalıq aralıq muzıkalıq kanal — MTVde efirge berilgen. Klip házirde Túrkiya mádeniyatı tariyxında MTV kanalında tamashagóylerge usınılǵan dáslepki jergilikli klip bolıp esaplanadı. Sonnan keyin qosıq Orhan Zerrin Ózer hám Teoman tárepinen de atqarılǵan.

1998-jılı Teoman tárepinen orınlanǵan qosıq klipi 1999-jıl iyul ayına kelip, Qaraqalpaqstannıń Moynaq rayonında jaylasqan «Kemeler qábristanı»nda súwretke alınǵan. Teoman tárepinen orınlanǵan «Gemiler» qosıǵı onıń «Ol» () atlı albomınan orın alǵan eń ataqlı dóretiwshilik úlgilerinen biri esaplanadı. Sol sebepli uzaq waqıt dawamında «Gemiler» qosıǵı Teomanǵa tiyisli ekenligi aytılıp kelinedi.

 Derekler 

Kategoriya:Qosıqlar
Kategoriya:1992-jılı shıqqan qosıqlar
Kategoriya:Túrkshe qosıqlar